# Sumar (coalició)

* No s'ha de confondre amb Moviment Sumar.
Sumar és una coalició política d'esquerres a Espanya, formada per a presentar-se a diversos comicis com les eleccions generals espanyoles de 2023 o les eleccions al Parlament Europeu de 2024.

## Eleccions generals d'Espanya de juliol de 2023

Promogut pel partit Moviment Sumar liderat per Yolanda Díaz, el 9 de juny de 2023 es va anunciar un acord electoral amb partits d'esquerra per a presentar-se conjuntament a les eleccions generals del 23 de juliol amb Podem, Esquerra Unida, Catalunya en Comú, Compromís, Més per Menorca, Més per Mallorca, Verdes Equo, Chunta Aragonesista, Més País, Més Madrid, Batzarre, Drago Canàries, Izquierda Asturiana i Iniciativa del Poble Andalús.
L'aliança electoral va formar un govern de coalició amb el PSOE en la XV Legislatura Espanyola amb tres ministres de Moviment Sumar, una de Més Madrid i una altra d'Esquerra Unida, deixant fora de l'Executiu a Podem, que va passar al grup mixt després de les discrepàncies entre Podem i Moviment Sumar.

## Eleccions al Parlament Europeu de 2024

Per a les eleccions europees de 2024, la coalició va repetir l'estratègia, però sense la presència de Podem, que es va presentar de manera independent. Com que les eleccions europees són de circumscripció única a Espanya, totes les formacions van compartir candidatura. Al País Valencià, la candidatura va dur el nom de Compromís-Sumar i, a Catalunya, Comuns Sumar.
Membres de la coalició per al 9J de 2024 :
| Compromís | Compromís |
| | Més |
| | Iniciativa del Poble Valencià |
| | VerdsEquo del País Valencià |
| Moviment Sumar | Moviment Sumar |
| Esquerra Unida (Espanya) | Esquerra Unida (Espanya) |
| Verdes Equo (Espanya) | Verdes Equo (Espanya) |
| Catalunya en Comú | Catalunya en Comú |
| Més Madrid | Més Madrid |
| Chunta Aragonesista | Chunta Aragonesista |
| Iniciativa del Poble Andalús | Iniciativa del Poble Andalús |
| Nova Canàries-Bloc Canarista | Nova Canàries-Bloc Canarista |

### Llista de la candidatura

| Núm. | Candidatura | Partit o federació |
| 1 | Estrella Galán Pérez | Moviment Sumar |
| 2 | Jaume Asens i Llodrà | Catalunya en Comú (Barcelona) |
| 3 | Vicent Marzà i Ibáñez | Compromís (Més) |
| 4 | José Manuel (Manu) Pineda Marín | Esquerra Unida (Andalusia, PCE) |
| 5 | Andere Nieva Ramírez | Més Madrid |
| 6 | Paula Moreno López | Moviment Sumar |
| 7 | Florent Marcellesi | Verdes Equo (Euskadi) |
| 8 | Margarita Ferré Luparia | Esquerra Unida (Madrid, PCE, PCM) |
| 9 | Letizia Bisignano Robledo | Més Madrid |
| 10 | Juan Manuel Díaz Villoslada | Movemento Sumar Galicia |

## Resultats electorals

Eleccions generals espanyoles :
| Any | Cap de llista | Vots | +/– | % | +/– | Diputats | +/– | Senat | +/– | Govern |
| 2023 | Yolanda Díaz | 3.044.996 | N/A | 12,33 | N/A | 31 / 350 | N/A | 2 / 266 | N/A | |
Eleccions al Parlament Europeu :
| Any | Cap de llista | Vots | +/– | % | +/– | Escons | +/– |
| 2024 | Estrella Galán Pérez | 811.545 | N/A | 4,65 | N/A | 3 / 61 | N/A |

## Referències

* ↑ «Podem i Sumar tanquen un acord per a anar junts a les eleccions generals del 23 de juliol». À Punt Mèdia, 09-06-2023. [Consulta: 9 juny 2023].
* ↑ Gil, Andrés; Ortiz, Alberto; Pozas, Alberto. «Sumar y Podemos firman un acuerdo para la unidad de la izquierda» (en castellà). Eldiario.es, 09-06-2023. [Consulta: 9 juny 2023].
* ↑ «Pedro Sánchez, investit per majoria absoluta en un Congrés polaritzat per l'amnistia». CCMA, 16-11-2023. [Consulta: 17 novembre 2023].
* ↑ «12 dones i 10 homes al nou govern Sánchez: els ministres, perfil a perfil». 324, 20-11-2023. [Consulta: 20 novembre 2023].
* ↑ Ortiz, Alberto; Martínez, Laura. «Compromís es garanteix la presència en el Parlament Europeu en el pacte amb Sumar», 11-04-2024. [Consulta: 12 juny 2024].
* ↑ «El 72,06% de la militància de Compromís vota a favor de concórrer amb Sumar a les eleccions europees». À Punt Mèdia, 15-04-2024. [Consulta: 12 juny 2024].
* ↑ «Constitución de coalición electoral». Junta Electoral Central, 26-04-2024.
* ↑ «Resolución de 30 de agosto de 2023, de la Presidencia de la Junta Electoral Central, por la que se publica el resumen de los resultados de las elecciones al Congreso de los Diputados y al Senado convocadas por Real Decreto 400/2023, de 29 de mayo, y celebradas el 23 de julio de 2023, conforme a las actas de escrutinio general y de proclamación de electos remitidas por las correspondientes Juntas Electorales Provinciales y por las Juntas Electorales de Ceuta y de Melilla.» (en castellà) p. Cuadro II. Agència Estatal Butlletí Oficial de l'Estat, 01-09-2023. [Consulta: 29 juny 2024].
* ↑ «Resultados provisionales» (en castellà). Ministerio del Interior, 10-06-2024. [Consulta: 10 juny 2024].

## Vegeu també

* Comuns Sumar
* Compromís-Sumar